जग्गी वासुदेव (जन्म : ३ सितम्बर, १९५७) एक योगी, सद्गुरु आ दिव्यदर्शी छी। हुनका 'सद्गुरु' सेहो कहल जाइत अछि। ओ ईशा फाउन्डेशन (अंग्रेजीः Isha Foundation) नामक लाभरहित मानव सेवी संस्थानके संस्थापक छी। ईशा फाउन्डेशन भारत सहित संयुक्त राज्य अमेरिका, इंग्लैंड, लेबनान, सिंगापुर आर ऑस्ट्रेलियामे योग कार्यक्रम सिखाबैत अछि सँग सँगे बहुतो सामाजिक आ सामुदायिक विकास योजनासभ पर सहो काज करैत अछि। हिनका संयुक्त राष्ट्रके आर्थिक आ सामाजिक परिषद (अंग्रेजीः ECOSOC)मे विशेष सलाहकारक पदवी प्राप्त अछि। [१] हुनका द्वारा ८ भाषासभमे १०० सँ अधिक पुस्तकसभक रचना कएल गेल अछि।
 २५ वर्षक उमरमे अनायास ही बड़ विचित्र रूपसँ, हिनका गहन आत्म अनुभूति भेल, जहिसँ हिनकर जीवनक दिशा कऽ बदलि देलक। एक दिन, जग्गी वासुदेव मैसूरमे चामुन्डी पहाड़िसभ पर चढ़ल आ एक चट्टान पर बैठि गेल। तखन हिनकर आंखि पूरा खुलल छल। अचानक, हिनका शरीरसँ अलगक अनुभव भेल। हिनका लागल कि ओ अपन शरीरमे नै, रहि हरेक जगह फैलि गेल छी, चट्टानमे, वृक्षमे, पृथ्वीमे। अगला किछ दिनमे, हिनका ई अनुभव बहुतो बेर भेल आ हरेक बेर एहिसँ परमानन्दक स्थितिमे छोड़ि जाइत। एहि घटनासँ हिनकर जीवन शौली कऽ पूरा बदलि देलक। जग्गी वासुदेव द्वारा अही अनुभवसभक बाँटऽके लेल अपन पूरा जीवन समर्पित करकऽ फैसला कएल गेल। ईशा फाउन्डेशनक स्थापना आ ईशा योग कार्यक्रमसभक शुरुआत अहि उद्देश्य प्राप्तिक लेल कएल गेल तकि ई सम्भावना विश्वकऽ अर्पित कएल जा सकि। 